钦定古今图书集成/明伦汇编/氏族典/第633卷 > 《元史》 > 奇渥温脱列帖木儿
## 钦定古今图书集成/明伦汇编/氏族典/第633卷 > 《元史》 > 奇渥温脱列帖木儿

按《元史牙忽都传》：牙忽都子脱列帖木儿嗣楚王。延祐中，明宗西出，脱列帖木儿坐累，徙西蕃，没入其家
资之半。明宗即位，制曰：“脱列帖木儿何罪？其转徙籍
没，岂不以我故耶？其复故号，人民赀帑悉归之。”脱列
帖木儿薨，子八都儿立。八都儿薨，有子三人：曰燕帖
木儿，曰速哥帖木儿，曰朵罗不花。燕帖木儿嗣，时年
十有二。妃弘吉剌氏，哈只儿驸马之女孙，速哥失里
皇后之从妹也。